Anisa Butt. Anisa Butt (18-yanvar, 1993-yil, London, Angliyada tugʻilgan) – britaniyalik hind millatiga mansub televideniye va kino aktrisa. U oʻz faoliyatini Disney Channel India telekanalida namoyish etilgan "Ishaan" telekoʻrsatuvida bolalar rassomi sifatida boshlagan. U Shuja Alining "Baat Bann Gayi" filmida debyut amalga oshirgan. Yoshligi. Anisa London universitetida drama (spektakl) yoʻnalishi boʻyicha bakalavr darajasini tamomlagan. U mustaqil oʻrganuvchi raqqosa va Royal Albert zalida raqs va dramatik rollarni ijro etgan. U, shuningdek, Kevin Spaceyning The Old Vic teatridagi workshopida ham qatnashgan. Faoliyati. 2010-yilda Anisa oʻzining aktrisalik faoliyatini Disney Channel "India" telekanalining "Ishaan" nomli shousida Shyla rolida boshladi. 2011-yilda u "Zindagi Na Milegi Dobarada" Tanya rolida oʻzini namoyish etadi. U Rajkumar Hirani rejissori boʻlgan "Navratna Seeti Bajao" reklamasida Shah Rukh Khon bilan birga oʻynagan. 2013-yilda u "Yeh Jawaani Hai Deewani" nomli filmda Ranbir Kapoor va Deepika Padukone bosh rollarda boʻlgan holda kichik rolni ijro etadi. U filmdagi debyutini "Baat Bann Gayi" filmida Ali Fazal bilan birgalikda bosh rolni ijro qilgan. Filmda Gulshan Grover va Amrita Raichand ham rol oʻynagan va 2013-yil 11-oktyabrda ekranlarga koʻrinish bergan. 2017-yilda aktrisa bosh rollarda Arjun Kapoor va Shraddha Kapoor bilan "Half Girlfriend" filmida kichik rol oʻynagan.